પોતાના સંતાનને અમેરિકાની યુનિવર્સિટીઓમાં ભણવા મોકલતા મધ્યમ વર્ગના પરિવાર પર આર્થિક બોજ વધી જશે. વિદેશમાં અભ્યાસ માટે કાઉન્સેલિંગનું કામ કરતા કે પી સિંહે જણાવ્યું કે, ‘બાળકોને વિદેશમાં ભણાવવા માટે એપ્રિલ અને મે મહિનામાં વાલીઓ બજેટની ગોઠવણ કરતા હોય છે. તેઓ મોટાભાગે શૈક્ષણિક લોન ઈચ્છતા હોય છે. થોડા મહિના પહેલા સુધી રૂપિયો 64-65ની આસપાસ રહેતો હતો. અમેરિકાની યુનિવર્સિટીમાં ભણવાનો ખર્ચ સામાન્ય રીતે વર્ષે 30,000 ડોલરથી 40,000 ડોલર રહેતો હોય છે. જો રૂપિયો ડોલર સામે નબળો પડે છે તો વિદેશમાં ભણવા માટે 3થી 4 લાખનો ખર્ચ વધી જાય છે.’